«Ищхъэрэри» «Ипщэри» къикIуэтынукъым
Налшык дэт «Гладиатор» спорт зыгъэсапIэм щIышылэм и 17 — 20 хэм щекIуэкIащ Къэбэрдей-Балъкъэрым и школакIуэхэм локобаскет спорт лIэужьыгъуэмкIэ я зэпеуэ. Ар къызэригъэпэщащ КъБР-м СпортымкIэ и министерствэм.
Зэхьэзэхуэм хэтащ гуп 14. Ахэр гуэшауэ щытащ къыздикIа щIыпIэм ехьэлIауэ. «Ищхъэрэ» гупым щыщу япэ увыпIэр къахьащ Налшык дэт гимназие №4-м щеджэ цIыкIу-хэм. ЕтIуанэ хъуащ Лэскэн щIыналъэм хыхьэ Анзорей къуажэм и школ №1-м щIэс сабийхэр. Ещанэ увыпIэр ялъысащ Прохладнэ къалэм и лицей №3-м щеджэхэм.
«Ипщэ» гупым къыщыхэжаныкIащ Налшык дэт курыт школ №5-м и еджакIуэхэр. Бахъсэн къалэм дэт 8-нэ школым етIуанэр иубыдащ. Шэджэм щIыналъэм и школ №2-р ещанэщ.
ЛокобаскетымкIэ кIэух зэпеуэр мазаем и 29-м екIуэкIынущ. Абы щытекIуэхэр Астрахань щызэхэтыну Урысейпсо зэпеуэм ягъэкIуэнущ.
НафIэдз Мухьэмэд.
